open-index/open-wikipedia-markdown huggingface dataset:
קליסמה

**קְליסמָה** (ביוונית עתיקה: **Κλῦσμα** קלִיסמָא, "גל נשבר"; בקופטית: **ⲡⲉⲕⲗⲟⲩⲥⲙⲁ** פֶּקלוֹאוּסמָא; בערבית: **القلزم**, אַל-קֻֻלזֻם) הייתה עיר עתיקה במצרים בראש מפרץ סואץ.

## היסטוריה
קליסמה נבנתה מחדש על ידי הקיסר הרומי טראיאנוס במאה השנייה כדי להגן על נוסעים וסוחרים, בהיותה ממוקמת בצומת של דרכים מסיני, ארץ ישראל ומצרים. הבנייה נעשתה במקביל לבניית "אמניס טראיאנוס", תעלה רומית לסירות שהקדימה בחלקה את תעלת סואץ וחיברה את הנילוס והים האדום. מוצא התעלה היה ליד קליסמה.

נמל קליסמה שימש לייצוא של טקסטיל ודגנים שהתאימו לשינוע באמצעות "אמניס טראיאנוס" לקליסמה יותר מאשר דרך היבשה לנמלים הדרומיים של ברניקי טרוגלודיטיקה ומיוס הורמוס .

קליסמה נזכרה לראשונה בחיבור "אלכסנדר פסאודומנטיס" (*Alexander Pseudomantis*) של לוקיאנוס מתחילת המאה השנייה לספירה, ובספרו של תלמי "גאוגרפיה"  מאמצע המאה השנייה, שבו תיאר את קליסמה כ"phrourion" (ביוונית: φρούριον), מצודה. קליסמה מתוארת גם בעבודותיו של הירוקלס  כ"קסטרון", והיא נזכרת ב"פאנריון" של אפיפניוס מסלמיס מהמאה הרביעית.

הר אנטוני הסמוך, שנקרא כך משמו של הקדוש אנטוניוס הגדול ומוכר גם בשם הר קליסמה , שימש מרכז לנזירים אנאכוריטים (anachoritae).

המגפה היוסטיניאנית חדרה ככל הנראה לראשונה לאימפריה הרומית דרך נמל קליסמה, וכך התפשטה לפלוסיום, שם דווח עליה לראשונה באמצע יולי 541. לפי אוטיכיוס מאלכסנדריה, כנסייה של אתנאסיוס הקדוש נבנתה בקליסמה על פי פקודת יוסטיניאנוס הראשון, קיסר האימפריה הביזנטית.

אחרי כיבוש מצרים על ידי המוסלמים במאה השביעית נודעה בשם "אל-קֻלזֻם" (القلزم). בשם זה מכונה הרובע העתיק של העיר סואץ אף כי אין זה אתרהּ של קליסמה העתיקה.

## בתרבות הפופולרית
קליסמה מופיעה בהרחבה למשחק הווידאו משנת 2017 "מקורות האמונה של המתנקש" בשם "הנסתרים".

## לקריאה נוספת

* Philip Mayerson, "The Port of Clysma (Suez) in Transition from Roman to Arab Rule", *Journal of Near Eastern Studies* 55 (2), April 1996, pp. 119–126
* Robert B. Jackson, "Clysma", in *At Empire's Edge: Exploring Rome's Egyptian Frontier*, 2002, pp. 76–78, 273
* Getzel M. Cohen, *The Hellenistic Settlements in Syria, the Red Sea Basin, and North Africa*, Berkeley: University of California Press, 2006, pp. 327–329


## הערות שוליים

קטגוריה:יישובים שהוקמו במאה ה-2
קטגוריה:האימפריה הביזנטית: יישובים
קטגוריה:מצרים העתיקה: ערים
טריטולי

**הטריטולי** (בלטינית: **Tritolli**) היו שבט גאלי ששכן בפרובנס התחתון, דרומית לנהר דורנס, בתקופת הברזל.

## שם
הטריטולי מתועד אך ורק על ידי פליניוס הזקן כ-Tritollorum במאה ה-1 לספירה. 

משמעות השם הגאלי טריטולי נותרה מעורפלת. האלמנט הראשון הוא כנראה הקידומת tri - (שלוש), אבל קשה לזהות את הרכיב השני.

## גאוגרפיה
פליניוס מתאר את הטריטוריה של הטריטולי כממוקמת בין הטריקורי (ליד הים התיכון) לבין הווקונטי (מצפון לדורנס). ייתכן שהם חיו באזור ההררי של Saint-Maximin, Barjols ו-Rians, ממזרח ל-Salyes, אם כי חסרות ראיות חזקות לכך.

על פי ההיסטוריון גיא בארוול, הם היו חלק מהקונפדרציה הסלובית.

## לקריאה נוספת


* 
* 


## הערות שוליים

קטגוריה:גאלים
קטגוריה:שבטים גאלים
קטגוריה:עמים קדומים
בוסמן דלו

**דבנטה מקרירי** (באנגלית: **Devante McCreary**; נולד ב-31 באוגוסט 1998), הידוע בשם הבמה **בוסמן דלו** (באנגלית: **BossMan Dlow**), הוא ראפר אמריקאי.

## ביוגרפיה
מקרירי נולד ב-31 באוגוסט 1998 בפורט סלרנו , פלורידה, שם גם גדל. אביו עובד כנהג משאית ויש לו אח אחד בשם טורי, שמקרירי אמר שנתן לו השראה לעסוק במוזיקה. הוא החל לעסוק בראפ בשנת 2019 בתור בוסמן דלו לפני שריצה זמן קצר בכלא המחוזי באשמת מכירה והחזקת קוקאין. המוזיקה שלו זכתה לראשונה לפופולריות בטלהסי לפני שהתפשטה לחלקים אחרים של פלורידה.

בוסמן דלו הוציא את מיקסטייפ הבכורה שלו *Too Slippery* בינואר 2023 וזכה לפופולריות בטיקטוק. הוא חתם על חוזה תקליטים עם חברת אלמו רקורדס בקיץ 2023, שהוציאה מחדש את "Too Slippery" בתור "2 Slippery" בדצמבר 2023. הסינגל שלו "Get in with Me" , שבוצע במקור כפריסטיי בסדרה *Creepin Through the Streetz* המבוססת על ג'קסונוויל, יצא דרך אלמו רקורדס בינואר 2024. עד מהרה הוא הפך לפופולרי באינסטגרם ובטיקטוק - במיוחד עקב סכסוך בין בת זוגו לשעבר של ריק רוס, טיה קמפ, לבין בתו, טוי רוברטס, שבמהלכו פרסמה קמפ סרטון באמצעות השיר - ולאחר מכן נכנס ל מצעד שירי ה-R&B/היפ-הופ ולבילבורד הוט 100 בחודש הבא. הוא הגיע למקום ה-49 בהוט 100 לאחר שבילה חמישה שבועות במצעד. הסינגל שלו "Mr Pot Scraper" יצא בפברואר של אותה שנה וגם הפך פופולרי. המיקסטייפ השלישי של בוסמן דלו, *Mr Beat the Road*, יצא ב-15 במרץ 2024, עם הסינגלים "Get in with Me", "Mr Pot Scraper" ו-"Piss Me Off". רמיקס לשירו "Finesse", מתוך המיקסטייפ שלו *2 Slippery*, עם הראפרית גלורילה יצא מאוחר יותר באותו החודש.

## סגנון מוזיקלי
בוסמן דלו ציין את ויז קאליפה, יו גוטי, ג'יזי, ליל ויין ופיוצ'ר כהשפעותיו המוזיקליות. הוא תיאר את שיריו כ"מוזיקת מוטיבציה".

## דיסקוגרפיה
### מיקסטייפים

### סינגלים

### שירים אחרים במצעדים

## פרסים ומועמדויות

## קישורים חיצוניים
* 

## ביאורים

## הערות שוליים

קטגוריה:ראפרים אמריקאים
קטגוריה:אמריקאים ילידי פלורידה
קטגוריה:זמרים אפרו-אמריקאים
קטגוריה:אמריקאים שנולדו ב-1998
אנוור עאמר

**אנוור עאמר** (בערבית: **أنور عامر**; נולד ב-30 באפריל 1967) הוא ראש המועצה המקומית חורפיש.

## ביוגרפיה
נולד לזאכי ופאטמה וגדל בכפר חורפיש. למד בבית ספר יסודי בכפר ובתיכון במעלות-תרשיחא.

בשנת 1985 התגייס לצה"ל ושירת בחיל הרגלים.

בשנת 1989 התגייס למשטרה וביצע מגוון תפקידים והבולטים שבהם: קצין סיור מרחב שומרון, מפקד מחלקה בקורס קצינים, סגן מפקד וממלא מקום מפקד תחנת נהריה, סגן מפקד תחנת עירון, סגן מפקד וממלא מקום מפקד תחנת עכו, ק' אג"מ תחנת זבולון, ק' אג"מ תחנת חיפה ובתפקידו האחרון שימש כמפקד תחנת טירת כרמל.

בשנת 2023 פרש מהמשטרה בדרגת סגן-ניצב.

בבחירות ב-2024 התמודד לראשות המועצה מול מוניב בדר מאג'ד עאמר, שפיק פארס ושכיב שנאן וניצח עם 53.6% מהקולות.

הוא בעל תואר שני במדעי המדינה מאוניברסיטת חיפה.

הוא נשוי ואב לשישה. מתגורר בכפר חורפיש.

## קישורים חיצוניים
* 
* 
* אנוור עאמר, באתר מועצה מקומית חורפיש

## הערות שוליים

קטגוריה:ראשי מועצת חורפיש
קטגוריה:שוטרים ישראלים
קטגוריה:פוליטיקאים דרוזים ישראלים
קטגוריה:בוגרי אוניברסיטת חיפה
קטגוריה:ישראלים שנולדו ב-1967
הימים האחרונים

**הימים האחרונים** (באנגלית: **The Last Days**) הוא סרט דוקומנטרי משנת 1998 בבימויו של ג'יימס מול ובהפקת יוני בילור וקנת ליפר. סטיבן שפילברג (בתפקידו כמייסד קרן שואה והמכון להיסטוריה חזותית וחינוך) היה אחד מהמפיקים בפועל של הסרט. הסרט מספר את סיפוריהם של חמישה יהודים הונגרים בתקופת השואה, תוך התמקדות בשנה האחרונה של מלחמת העולם השנייה, כאשר גרמניה הנאצית כבשה את הונגריה והחלה בגירוש המוני של יהודים במדינה למחנות ריכוז והשמדה, (בעיקר לאושוויץ). הוא מתאר את זוועות החיים במחנות, אך גם מדגיש את האופטימיות וההתמדה של הניצולים.

הסרט זכה בפרס אוסקר לסרט התיעודי הטוב ביותר בטקס האוסקר ה-71 במרץ 1999. הוסרט נערך שוב ועלה לשידור בנטפליקס ב-19 במאי 2021.

הסרט כולל קטעי ארכיון, תצלומים ומסמכים, כמו גם ראיונות חדשים עם ניצולי השואה ביל באש, איירין זיסבלט, רנה פיירסטון, אליס לוק כהנא, טום לנטוס, רנדולף ברהם ודאריו גבאי. יוצרי הסרט אף הטיסו חלק מהמרואיינים (שהיגרו כולם לארצות הברית לאחר המלחמה), בחזרה לביקור בעיר הולדתם ובאתרי המחנות שאליהם נשלחו. אחד המראויינים, טום לנטוס, היה ניצול השואה היחיד שנבחר אי פעם לקונגרס של ארצות הברית, כשכיהן בנציג דמוקרטי מטעם קליפורניה בבית הנבחרים. הוא ניצל על ידי הדיפלומט השוודי ראול ולנברג, שהסתיר את לנטוס בבודפשט.

במהלך הסרט יש גם ראיונות עם יוצאי צבא ארצות הברית פול פארקס וקאטסוגו מיהו, ואנשי GI שסייעו בשחרור מחנה הריכוז דכאו. בסרט רואיין גם רופא האס-אס לשעבר הנס מינך, שזוכה מפשעי מלחמה במשפטי נירנברג.

הסרט קיבל ביקורות חיוביות ממבקרי קולנוע, וזכה לדירוג חיובי של 92% באתר Rotten Tomatoes, על סמך 24 ביקורות. ב־Metacritic, לסרט יש ציון של 85 מתוך 100, על ב על 25 מבקרים.

## קישורים חיצוניים

## הערות שוליים

קטגוריה:שואת יהודי הונגריה
קטגוריה:סרטים תיעודיים על השואה
קטגוריה:זוכי אוסקר: הסרט התיעודי הטוב
קטגוריה:סרטי שחור-לבן אמריקאיים
קטגוריה:סרטי 1998
קטגוריה:סרטים עם מוזיקה מאת הנס צימר
קטגוריה:סרטים תיעודיים אמריקאיים
אמיליה וייס

**אמיליה וייס** (בהונגרית: **Weiss Emília**; בודפשט, 21 ביולי 1927 – בודפשט, 28 ביולי 2014) הייתה דוקטור למשפטים של האקדמיה ההונגרית למדעים, פרופסור אמריטה של המחלקה למשפט אזרחי בפקולטה למדע המדינה ולמשפטים של אוניברסיטת אטווש לוראנד (ELTE). במשך עשרות שנים הייתה מרצה לדיני משפחה במחלקה למשפט אזרחי.

## קורות חייה
אמיליה וייס נולדה במשפחה יהודית, אביה היה עורך דין ואמה רופאה. היא שרדה את השואה והשלימה את לימודיה באוניברסיטה בין 1945 לבין 1950 באוניברסיטת פאזמאן פטר (שמה הקודם של אוניברסיטת אטווש לוראנד) בפקולטה למשפטים ולמדע המדינה. כבר ב-1949 עבדה כמתרגלת במחלקה למשפט אזרחי בפקולטה, לימים כמרצה, מרצה בכירה ופרופסור חבר באוניברסיטה. היא מונתה לפרופסור מן המנין באוניברסיטה בדצמבר 1979. מאז פרישתה, קיבלה כפרופסור אמריטה.

היא הייתה חברה בוועדת העריכה של המשפט האזרחי החדש ממועד הכנת עבודות הקודיפיקציה שלו. היא הובילה את קבוצת העבודה לדיני משפחה ואת קבוצת העבודה לדיני ירושה.

עובדות ביוגרפיות יבשות אלו אינן משקפות במידה מספקת את מסלול חייו המקצועי. היא לימדה דורות. מי שלא פגש אותה אישית יכול היה ללמוד מספריה וממאמריה על הקשרים בין המשפט האזרחי, דיני המשפחה ודיני הירושה מהיסודות ועד לרמה האקדמית. היא לקחה חלק בהכנה והצגה של הקוד האזרחי החדש ברעננות שסתרה את גילה ובגישה מודרנית. היא עבדה גם ממיטת חוליה בבית החולים, כדי לסיים את ספרה בדיני הירושה.

אמיליה וייס הובאה למנוחות בבית הקברות היהודי ברחוב קוזמה.

## תארים האקדמיים
את הדוקטורט (PhD) שלה במדע המדינה ובמדעי המשפט קיבלה בשנת 1979 (עד אסז הייתה רק דוקטור למשפטים) בעבודת הדוקטור שלה שכותרתה "מצבו המשפטי של בן הזוג הנותר בחיים בדיני ירושה - היווצרותו ההיסטורית ומגמות התפתחותו".

## פרסומים
פרסומיה התפרסמו בתחומים רבים של המשפט האזרחי ודיני המשפחה, בתחום דיני המשפחה ודיני הירושה הן בגרמנית והן באנגלית.

## לקריאה נוספת
* גב' ג'ודית בודנר פיזינגר: ד"ר אמיליה וייס. Notarius Hungaricus - כתב העת של לשכת הנוטריונים הלאומית ההונגרית 7. (2015)
## קישורים חיצוניים
* אמיליה וייס נפטרה
* elte.hu
* ראיון איתה YOUTUBE
* ajk.elte.hu

## הערות שוליים

קטגוריה:משפטנים יהודים הונגרים
קטגוריה:משפטניות יהודיות
קטגוריה:יהודיות הונגריות
קטגוריה:ניצולות השואה: הונגריה
קטגוריה:בוגרות אוניברסיטת אטווש לוראנד בודפשט
קטגוריה:בודפשט: אישים
קטגוריה:יהדות בודפשט
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:ילידות 1927
קטגוריה:הונגרים שנולדו ב-1927
קטגוריה:נפטרות ב-2014
קטגוריה:הונגרים שנפטרו ב-2014
מיה שרה

**מיה סראפוצ'ילו** (נולדה ב-19 ביוני 1967), אשר מוכרת בעיקר בשם הבמה **מיה שרה**, היא שחקנית אמריקאית. הופעת הבכורה שלה בקולנוע הייתה בתפקיד הנסיכה לילי בסרט הפנטזיה של רידלי סקוט "אגדה" משנת 1985. בנוסף לכך היא זכתה להצלחה רבה כאשר גילמה בשנת 1986 את סלואן פיטרסון בסרט הקומדיה שובר הקופות "שמתי ברז למורה". בשנת 1994 גילמה תפקיד בולט כאשר היא גילמה גם את מליסה ווקר בסרט המדע הבדיוני טיימקופ, אשר עליו זכתה בפרס סאטורן בקטגוריית שחקנית המשנה הטובה ביותר.

## חיים מוקדמים
מיה שרה נולדה למשפחה איטלקית-אמריקאית קתולית בברוקלין הייטס אשר בברוקלין שבניו יורק. היא בתם של הסטייליסטית והצלמת דיאנה, והצלם והאמן ג'רום סראפוצ'ילו.   היא למדה בבית הספר סנט אן אשר בברוקלין.

## קריירה
תפקיד הבכורה שלה היה הנסיכה לילי בסרט הפנטזיה של רידלי סקוט משנת 1985 "אגדה", בו כיכבה לצד טום קרוז. בשנת 1986 שיחקה בסרט שובר הקופות "שמתי ברז למורה" בו היא גילמה את חברתו של פריס בולר, סלואן פיטרסון. בשנת 1987 שיחקה במיני סדרה "Queenie" וב-1992 שיחקה בסרטו של סידני לומט "זרה בתוכנו". ב-1994 היא שיחקה לצד ז'אן קלוד ואן דאם בשובר הקופות טיימקופ - תפקיד אשר עליו זכתה בפרס סאטורן בקטגוריית שחקנית המשנה הטובה ביותר. בשנת 2001 היא גילמה את מולי קונור בסרט "The Impossible Elephant". כמו כן, בשנת 2001 השתתפה גם בסרט "ג'ק והשעועית: הסיפור האמיתי" בבימויו של בריאן הנסון (בנו הבכור של יוצר החבובות ג'ים הנסון).

לאורך השנים גילמה גם דמויות שונות בסדרות טלוויזיה בהם אנני נוקס בסדרת המדע הבדיוני הנוסע בזמן (1993–1994) וד"ר הארלין קווינזל בסדרה של רשת WB "Birds of Prey" (2002–2003).

## חיים אישיים
במרץ 1996 נישאה לג'ייסון קונרי, בנו של השחקן שון קונרי, איתו הופיעה בסרט "Bullet to Beijing*"*. ביוני 1997 נולד להם בן. בני הזוג התגרשו בשנת 2002.

בשנת 2005 נולדה לה ולבריאן הנסון (בנו של ג'ים הנסון) בת. שרה והנסון נישאו בשנת 2010.

## פילמוגרפיה
### סרטי קולנוע

### טלוויזיה

## פרסים ומועמדויות

## הערות שוליים

קטגוריה:שחקניות קולנוע וטלוויזיה אמריקאיות
קטגוריה:אמריקאים ממוצא איטלקי
קטגוריה:אמריקאיות שנולדו ב-1967
נזכרים באנה פרנק

**נזכרים באנה פרנק** (באנגלית: **Anne Frank Remembered**) הוא סרט תיעודי בריטי משנת 1995 שהופק ובוים על ידי ג'ון בלייר ועוסק בחייה ויומנה של אנה פרנק. הסרט הופק בשיתוף עם בית אנה פרנק, ערוץ דיסני ו-BBC, וכולל קריינות מאת קנת בראנה וקטעים מיומנה של פרנק שהוקרא על ידי גלן קלוז. הוא שודר במקור בטלוויזיה באפריל 1995 לפני שהוקרן בקולנוע על ידי Sony Pictures Classics בפברואר 1996.

מיפ גיס, האישה שעזרה להגן על המשפחה, ושהצילה את היומן לאחר שהקבוצה הוסגרה, שיתפה פעולה עם בלייר ומתראיינת על זיכרונותיה מהסתרת משפחת פרנק. בסרט יש גם ראיונות עם חנה גוסלר ("הנלי") וג'קלין ואן מארסן, שתיים מחברותיה של אנה פרנק, ואף ישנם ראיונות ארכיוניים גם אוטו פרנק, אביה של אנה.

בלייר צילם במיקומים האמיתיים של חייה של פרנק, כולל השכונה שבה גדלה, תעלת פרינסנחראכט באמסטרדם, ומחנות הריכוז וסטרבורק ואושוויץ.

מכיוון שהסרט נוצר בשיתוף עם בית אנה פרנק, הסרט אף כלל את צילומי הסרט הידועים היחידים שצולמו של אנה פרנק. קטע הסרט הקצר צולם ב-1941 בחתונה בפרבר של אמסטרדם שבו התגוררה משפחת פרנק. אנה פרנק מצולמת למשך 7 שניות במהלך הסרטון.

## קישורים חיצוניים
* 

קטגוריה:זוכי אוסקר: הסרט התיעודי הטוב
קטגוריה:תוכניות תעודה של ה-BBC
קטגוריה:סרטי 1995
קטגוריה:סרטים תיעודיים על השואה
קטגוריה:סרטים על אנה פרנק
שבעת החודשים האחרונים של אנה פרנק

**שבעת החודשים האחרונים של אנה פרנק** (בהולנדית: **Laatste Zeven Maanden van Anne Frank**) הוא סרט טלוויזיה תיעודי הולנדי משנת 1988 בבימויו של ווילי לינדוור על שבעת החודשים האחרונים בחייה של אנה פרנק. לסרט התראיינו שבע נשים שהיו אסירות במקביל לפרנק במחנה המעבר וסטרבורק, ובמחנות הריכוז אושוויץ וברגן-בלזן. בין המרואיינות ניתן למנות את חנה גוסלר, חברת ילדותה של אן ואסירה עמיתתה בברגן-בלזן, ויני ברנדס-ברילסלייפר, שהייתה אסירה ביחד עם אנה פרנק בכל שלושת המחנות. לפי ההערכות, שתי הנשים היו מהאחרונים שראו את אנה פרנק בחיים. גם בלומה אייפרס-עמדין התראיינה לסרט.

הסרט התיעודי זכה בפרס אמי הבינלאומי.

הראיונות הופיעו כספר ב-1992 תחת אותו השם, מאת ווילי לינדוור יוצר הסרט.

ווילי לינדוור רצה לצלם את הסרט בבית אנה פרנק, אך סורב על ידי ההנהלה.

## קישורים חיצוניים

* סרט מלא שבעת החודשים האחרונים של אנה פרנק עם כתוביות בעברית

## הערות שוליים

קטגוריה:סרטי 1988
קטגוריה:סרטים תיעודיים על השואה
קטגוריה:אנה פרנק בתרבות
נחל צקלג

**נחל צקלג** הוא נחל אכזב בנגב הצפוני. אורכו מעל 11 קילומטרים.

## תוואי הנחל
מוצא הנחל ממוקם בגובה של כ־480 מטרים מעל גובה פני הים, בין הר להבים לתל חליף, כ־200 מטרים מערבית לקיבוץ להב. כיוון זרימתו מערבה. בתחילה הוא זורם במקביל מדרום לכביש 325 ומצפון לנחל תילה. לאחר מכן חולף מתחת למסילת הדרום ולמחלף רהט ומייד לאחר מכן נכנס לתחומי רהט. הנחל חולף בשכונות ה מזרחיות של העיר תוך פניית התוואי דרומה. מרחק קצר משם הוא נשפך לנחל גרר, בגובה 220 מטרים מעל פני הים.

## נקודות ציון
* חוות הר שמש
* באר צקלג
* באר בוסתן

## הערות שוליים

צקלג
צקלג
פפין הזקן

**פפין** (Pepin, Peppin) או **פיפין** (Pippin) **הראשון מלנדן**, הנקרא גם **פפין הזקן** (סביבות 580 – 27 בפברואר 640), היה המאיורדומוס (מנהל הארמון) של ממלכת אוסטרזיה תחת המלך המרובינגי דגוברט הראשון בין השנים 623–629. משנת 639 ועד מותו היה המאיורדומוס של סיגברט השלישי מלך אוסטרזיה.

## חייו
על פי הכרוניקה של פרדגריוס (כרוניקה פרנקית מהמאה ה-7, המקור העיקרי לחייו של פפין), אביו נקרא קרלומן. שמו מגיע ממקום הולדתו הסביר: העיר לנדן , כיום בבלגיה. אולם, לפי גודפרויד קורת' , רק במאה ה-12 החלו כותבי הכרוניקות של הטריטוריה של בראבנט  לשייך אותו למקום זה. כינוייו "פפין הראשון" ו"פפין הזקן" נובעים מהיותו ראש שושלת הפיפינידים, המכונה על שמו.

הוא היה שליטו של חלק גדול של בראבנט, ומושל אוסטרזיה, כאשר מלכם, תאודברט השני, הובס על ידי תאודוריך השני, מלך בורגונדיה . בשנת 613 נטשו כמה אישים רבי השפעה מובילים של ממלכות אוסטרזיה ובורגונדיה את ברונהילדה, הסבתא רבתא והעוצרת של מלכם, סיגברט השני, מלך אוסטרזיה, ופנו אל כלותאר השני מנויסטריה לתמיכה, והבטיחו שלא להתקומם בהגנה על המלכה העוצרת ולהכיר בכלותאר כעוצר החוקי של המלך הצעיר. בראש האנשים המובילים הללו עמדו ורנכר השני , ראדו (מאיורדומוס) , ארנולף ממץ ופפין. שני האחרונים תוארו על ידי הכרוניקה של פרדגריוס כ"שני הברונים החזקים ביותר של אוסטרזיה" והם עשו הסכם כלשהו עם כלותאר באנדרנאך . עם זאת, בעוד שראדו אושר כראש הארמון באוסטרזיה וורנכר כראש הארמון בבורגונדיה, פפין לא קיבל את גמולו עד לשנת 623, אז מונה לראש הארמון באוסטרזיה, לאחר שהמלך כלותאר עשה את בנו הצעיר דגוברט הראשון מלך שם. ארנולף, חברו לאורך חייו, מונה ליועץ המלך החדש.

פפין זכה לשבחים מבני זמנו על שלטונו הטוב וייעוצו הנבון. אף על פי שכמה אויבים ניסו להסית את המלך נגדו, מזימותיהם סוכלו ופפין נשאר ביחסים טובים עם המלך עד 629, כאשר מסיבות לא ידועות הוא פרש (או אולץ לפרוש) לאחוזותיו, שם הוא נשאר במשך העשור הבא, עד מותו של דגוברט.

עם מותו של דגוברט, חזר פפין מפרישתו כדי לקבל על עצמו את ראשות הארמון (מאיורדומוס) באוסטרזיה תחת היורש סיגברט השלישי, ולפקח על חלוקת האוצר בין סיגברט ואחיו, כלוביס השני, לבין אמו החורגת ננתילד , ששלטה מטעם כלוביס בנויסטריה ובבורגונדיה. חלקו של סיגברט בירושה נמסר בידידות, בין היתר בגלל הידידות בין פפין לבין המאיורדומוס של בורגונדיה, אגה . פפין ויורשו של ארנולף כיועצו הראשי של המלך, קוניברט , בישוף קלן, קיבלו את האוצר בקומפיין והביאו אותו למץ. פפין מת בשנת 640. הוא היה כל כך פופולרי באוסטרזיה, שלמרות שמעולם לא הוכרז כ"קדוש", הוא נרשם כקדוש בכמה מרטירולוגיות . יום החג שלו כקדוש היה ב-21 בפברואר.

## נישואים וילדים
פפין התחתן עם איטה ממץ ונולדו להם שתי בנות ובן: בגה, גרימואלד וגרטרוד .

## קישורים חיצוניים

* 

## הערות שוליים

קטגוריה:ילידי המאה ה-6
קטגוריה:נפטרים ב-640
קטגוריה:פרנקים
קטגוריה:פיפינידים
קטגוריה:מאיורדומי
הפרלמנט האירופי העשירי

**הפרלמנט האירופי העשירי** נבחר במהלך הבחירות לפרלמנט האירופי של 2024, וצפוי לכהן עד הבחירות הבאות, בשנת 2029.

## אירועים מרכזיים
* 6-9 ביוני 2024
** בחירות לפרלמנט האירופי העשירי
* 16-19 ביולי 2024
** ישיבת המליאה המכוננת של הפרלמנט האירופי העשירי
*** בחירות לנשיאות הפרלמנט ותפקידי הנהגה נוספים צפויות להתרחש בחלק הראשון של תקופת הכהונה.

## מפלגות וקבוצות פוליטיות

## הנהגה
הנשיא של הפרלמנט האירופי נבחר במהלך הצבעה על ידי חברי הפרלמנט האירופים, ומכהן כהונה של 2.5 שנים, עם אפשרות לבחירה-מחדש. אחריויות הנשיא רבות וביניהן לפקח על דיבייטים פרלמנטריים ולייצג את הפרלמנט האירופי באירועים בין־לאומיים וגם באירועים מקומיים. נוסף על כך, נבחרים בתהליך אחר לאחר מכן 14 סגני-נשיא הפרלמנט.

## ראו גם
* הפרלמנט האירופי
* מפלגות בפרלמנט האירופי
* מוסדות האיחוד האירופי

## קישורים חיצוניים

קטגוריה:הפרלמנט האירופי
7 (אלבום של נלי פורטדו)

***7*** הוא אלבום האולפן השביעי של הזמרת-יוצרת הקנדית נלי פורטדו. האלבום יצא לאור ב-20 בספטמבר 2024, בהוצאת חברות התקליטים נלסטאר אנטרטיינמנט ו-21 אנטרטיינמנט גרופ. זהו אלבומה הראשון מאז צאת *[[The Ride]]* 2017. מתוך האלבום יצאו הסינגלים "Love Bites" ביחד עם טובה לו ואס ג'י לואיס ו-"Corazon" ביחד עם בומבה אסטראו. האלבום כלל שיתופי פעולה עם הזמרות הקנדיות אליסיה קארה ושרלוט דיי וילסון והמפיקים הקנדיים וונדה-גירל וטי-מינוס.

## רקע והכרזה
לאחר מספר שנים של חוסר פעילות, פורטדו אישרה בריאיון למגזין *Fault* שתוציא מוזיקה חדשה במאי 2023, ואמרה שהיא "הקליטה מאה שירים בשמונה-עשר החודשים האחרונים" והיא "כל כך נרגשת להביא לאנשים מוזיקה חדשה". במרץ 2024, בראיון למגזין *Euphoria*, חשפה שהקליטה למעלה מ-200 שירים, כמו גם את העטיפה של האלבום; היא אישרה שהמוזיקה החדשה שלה מורכבת מ-10–20 אחוזי ספרדית.

ביולי, הכריזה פורטדו על צאת האלבום *7* וחשפה שהיא כתבה "400–500 קטעים מוזיקליים בארבע שנים" והסבירה שהפרעות הקשב, הריכוז וההיפראקטיביות שלה לא "תמיד מאפשרות [לה] להשלים יצירות בצורה שיטתית ולכן קשה להסביר איך נבחרו ארבעה-עשר השירים לבסוף". פורטדו השוותה את השירים ל"צדפים אקראיים שעשויים להיות דומים אבל בכלל לא דומים" ואמרה שכוונתה הייתה "לספק מעין נתיב מילוט ובריחה למאזינים". בחברת התקליטים שלה כינו את האלבום "כארבע שנים של גילוי אמנותי".

פורטדו, סיפרה בריאיון לגבי שם האלבום, "זהו השם היחיד שהיה נראה לי הגיוני". בהמשך, הוסיפה שמדובר אלבום האולפן השביעי שלה ושבע שנים שחלפו מאז יצא האחרון, "זה יותר כמו קולקציה. קולקציות אופנה לא באמת נקראות בשם מסוים, הן פשוט נקראות 'אוסף מספר 10' או '21'. זה האוסף השביעי שלי".

## סינגלים
ב-8 במאי 2024, הודיעה פורטדו באמצעות עמוד האינסטגרם שלה על יציאתו של סינגל חדש, "Love Bites", ביחד עם הזמרת השוודית טובה לו והדי ג'יי האנגלי אס ג'י לואיס, שיצא לאור ב-22 במאי 2024. פורטדו הצהירה בשנת 2023 שהיא רצתה לעבוד עם די ג'יים כיוון "שהבינה כמה אנשים אוהבים לרקוד ולברוח למוזיקה".

ב-5 ביולי, פורטדו הכריזה על צאת הסינגל "Corazón", יותר משנה לאחר שביצעה אותו בפעם הראשונה בפסטיבל אושיאגה, בקנדה. בשיר משתתפת הלהקה הקולומביאנית בומבה אסטראו; הוא יצא לאור ב-12 ביולי 2024, יממה לאחר ההכרזה על האלבום.

## רשימת רצועות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי נלי פורטדו
קטגוריה:אלבומים באנגלית
קטגוריה:אלבומים בספרדית
ליגאוני

**הליגאוני** (בלטינית: **Ligauni**) היו שבט קלטו-ליגורי ששכן ליד חוף הים התיכון בתקופת הברזל ובתקופת האימפריה הרומית.

## שם
הם מוזכרים בתור Ligaunorumque על ידי פליניוס הזקן (המאה הראשונה לספירה). גם תעודה נוספת מתעדת אותם בראשית ימי הביניים (814 לספירה).

השם האתני Ligauni הוא כנראה קלטי, הנובע מ־Ligamnī מוקדם יותר. הוא נגזר מהשורש līg - (להכות), כלומר העם Ligauni נקראים "המכים", או מ־liga - (בוץ, משקעים, סחופת). לפי הבלשנית פטריציה דה ברנרדו סטמפל  שמות שבטיים קלטיים כאלה מבחינה לשונית מעידים על כך שלניב הקלטו-ליגורי היה תפקיד חשוב בין השפות שדוברו בליגוריה העתיקה.

## גאוגרפיה
הטריטוריה שלהם הייתה ממוקמת מזרחית לדקיאטס, מערבית לוורוקיני, דרומית לסואטרי, וצפונית לאוקסיבי. לפי ההיסטוריון גיא בארוול, הם היו חלק מהקונפדרציה הסלובית .

## לקריאה נוספת

*
*
*
*
*


## הערות שוליים

קטגוריה:עמים קדומים
קטגוריה:ליגוריה
בג"ץ תנאי הכליאה במלחמת חרבות ברזל

**בג"ץ 2858/24 האגודה לזכויות האזרח בישראל ואח' נ' השר לביטחון לאומי ואח**' הוא פסק דין של בית המשפט העליון בשבתו כבית המשפט הגבוה לצדק, שניתן ב־7 בספטמבר 2025. ההליך עסק בתנאי הכליאה של אסירים ביטחוניים בישראל, ובעיקר במדיניות אספקת המזון בבתי הסוהר. העתירה הוגשה בידי האגודה לזכויות האזרח בישראל וארגון גישה, בטענה כי ההחמרה בתנאים שננקטה לאחר אירועי 7 באוקטובר 2023 מהווה פגיעה בזכויות יסוד של האסירים. ברוב דעות (השופטת דפנה ברק-ארז והשופט עופר גרוסקופף מול דעת מיעוט של השופט דוד מינץ), קיבל בג"ץ את העתירה וחייב את שירות בתי הסוהר להבטיח סטנדרט מינימלי של מזון ותנאי קיום.

## רקע
לאחר טבח שבעה באוקטובר, קידם השר לביטחון לאומי, איתמר בן גביר, שורת צעדים שנועדו להחמיר את תנאי הכליאה של אסירים ביטחוניים בהם מחבלי נוח'בה שהשתתפו במתקפה. הצעדים כללו צמצום שטח המחיה בתאים מתחת לרף של 4.5 מ"ר שנקבע בפסיקת בג"ץ קודמת, הקטנת שעות השימוש במקלחות ובחצרות, והגבלות בתחום המזון והציוד האישי

באפריל 2024 האגודה לזכויות האזרח וגישה הגישו את העתירה ובה טענו כי המדיניות החדשה מביאה למצבי רעב ולירידה משמעותית במשקל האסירים, ומנוגדת לחוק יסוד: כבוד האדם וחירותו, לפקודת בתי הסוהר ולפסיקה קודמת של בית המשפט העליון בעניין תנאי הכליאה.

## ההליך
העתירה הוגשה באפריל 2024. בדיון הראשון, ביוני 2024, התריעו השופטים על קשיים חוקתיים במדיניות, אך לא הוציאו צו ביניים מיידי. במקום זאת, הורה בג"ץ למדינה להגיש עדכונים על מצב האסירים. בהמשך הוצא צו על תנאי המחייב את המדינה לנמק מדוע אינה מבטיחה תנאי קיום הולמים.

הדיונים לוו במתח ציבורי ותקשורתי. משפחות שכולות ומשפחות חטופים שרים וחברי כנסת השתתפו בדיונים ומתחו ביקורת חריפה על השופטים.

## טענות הצדדים
העותרים טענו כי תנאי הכליאה החדשים גורמים לרעב, לירידה במשקל ולפגיעה בבריאות האסירים. המדיניות סותרת פסיקה קודמת של בג"ץ המחייבת שטח מחיה מינימלי ותנאי קיום הולמים. וכי מדובר בהפרה של חובות המדינה לפי המשפט הישראלי והבינלאומי.

המדינה ושב"ס השיבו כי: הצעדים נדרשים מטעמי ביטחון והם חלק מהתמודדות עם מצב חירום לאומי. תפריט המזון המעודכן מספק מענה לצרכים הבסיסיים, וערוך בהתאם לכללים תזונתיים מקובלים. אין חריגה מסמכות, והמדיניות מצויה במתחם הסבירות.

## פסק הדין
ב־7 בספטמבר 2025 ניתן פסק הדין. ברוב דעותיהם של השופטת דפנה ברק-ארז והשופט עופר גרוסקופף נקבע כי קיימת אפשרות ממשית שמדיניות המזון אינה מבטיחה עמידה מספקת בחוק ובפסיקה. בג"ץ חייב את שב"ס לנקוט צעדים אופרטיביים:
* גיבוש תפריטים ברורים העומדים בסטנדרטים תזונתיים הולמים.
* מעקב שיטתי אחר מצבם הבריאותי של האסירים.
* הבטחת גישה בפועל לכל אסיר למנות המזון שנקבעו.
* מתן תוספות מזון לפי צרכים אישיים.

השופט דוד מינץ בדעת מיעוט סבר כי אין להתערב במדיניות, וכי התפריט המעודכן שנמסר לבג"ץ עונה על הדרישות החוקיות.

## ראו גם
* בג"ץ מתקן הכליאה בשדה תימן
* תנאי הכליאה של אסירים ביטחוניים בישראל
* בג"ץ האגודה לזכויות האזרח נגד השר לביטחון פנים (מרחב המחיה של אסירים)

## הערות שוליים

קטגוריה:פסקי דין של בית המשפט העליון
קטגוריה:שירות בתי הסוהר
קטגוריה:מלחמת חרבות ברזל
MG 4

**MG4** היא מכונית משפחתית קטנה חשמלית המיוצרת על ידי יצרנית הרכב הסינית SAIC Motor תחת שם מותג הרכב הבריטי MG. היא שווקה לראשונה ביוני 2022 כ-**MG Mulan** בסין (שמה שונה ל-MG4 EV באוגוסט 2023), הוא הושקה באירופה ביולי 2022.

ה-MG 4 הוא הרכב הראשון שמתבסס על פלטפורמת הסוללה המודולרית Scalable Platform של SAIC.

## סקירה כללית
ה-MG4 EV פותח תחת שם הקוד EH32. המוכנית תוכננה כדגם רכב עבור השוק עולמי מחוץ לסין, כשהשוק האירופי הוגדר כשוק המטרה העיקרי.

ל-MG4 EV כי יש חלוקת משקל של 50:50 ומרכז כובד נמוך של 490 מילימטר. לרכב יש סוללה דקה ושטוחה יותר בהשוואה לרכבים חשמליים טיפוסיים עם מערכת הסוללות שלה הקרויה "One Pack". הסוללה היא בעובי של 100 מילימטרים בלבד עבור, מה שמקטין את גובה המכונית. סוללת "One Pack" נועדה גם היא להחלפה.

הפלטפורמה המודולרית המדרגית מאפשרת מבחינה טכנית טכנולוגיית טעינה של 800 וולט, המאפשרת למכונית להגיע לטווח של 200 ק"מ לאחר חמש דקות של טעינה ולהגיע לרמה של 80 אחוז תוך 15 דקות. לדגמים המצוידים בטכנולוגיית הטעינה הרגילה של 400 וולט, יספיקו חמש דקות טעינה כדי להגיע לטווח של 100 ק"מ ולקחת 30 דקות לטעינה לרמה של 80 אחוז.

## XPpower
החל מיולי 2023 זמין דגם בעל מנוע כפול, עם הנעה לכל הגלגלים, מוכוון ביצועים בשם XPOWER. השינויים החיצוניים שלו בהשוואה ל-MG4 הסטנדרטי כוללים חישוקי סגסוגת 18 אינץ', קליפרים בלמים צבועים בכתום, הדגשות ועיטורים ואפשרות לצביעה חיצונית בצבעים עזים.

מערכת ההנעה משלבת מנועים חשמליים כפולים,  בחלק הקדמי ו מאחור - לתפוקה משולבת של  ו  של מומנט. הוא מצויד במערכת בקרת פינות דינמית המשלבת דיפרנציאל נעילה אלקטרוני עם וקטור מומנט . MG טענה נתון ב-3.8 שניות. הוא משתמש גם במערך שלדה שונה, על ידי שימוש במתלים קשיחים ב-25 אחוזים עם קפיץ ובולמים מכוילים מחדש ומוטות נגד גלגול קשיחים יותר, היגוי חד יותר,  גדול יותר בלמי דיסק, והגדרה חזקה יותר לבלימה רגנרטיבית.
## מכירות
בשנת 2023, נמכרו 152,337 מדגם ה-MG 4 ברחבי העולם, שהשוק הבריטי היה היעד מספר 1 עם 21,715 מסירות, שם היה דגם הרכב החשמלי השני הנמכר ביותר, אחרי טסלה דגם Y. עם 138,736 יחידות שיוצאו מסין, ה-MG4 EV הוא גם ה-EV הסיני המיוצא ביותר ב-2023. בסין נמכרו 11,186 כלי רכב ובגרמניה 13,263 באותה שנה.
## שיווק בישראל
ה-"MG 4" משווקת בישראל החל ממאי 2023.

במאי 2024 הושקו בישראל שתי גרסאות מתקדמות מדגם X-POWER ו-X-RANGE עם טווח של עד 520 ק"מ.

## ראו גם
* MG ZS
* MG 3
* MG 7

## קישורים חיצוניים

* 
* 
## הערות שוליים

קטגוריה:כלי רכב המיוצרים בסין
קטגוריה:דגמי מכוניות שהושקו ב-2022
4
אוקסיבי

ה**אוקסיבי** או ה**אוקסוּבי** (בכתיב לטיני: **Oxybii**; ביוונית עתיקה: **Ὀξύβιοι**) היו שבט קלטו-ליגורי ששכן על חוף הים התיכון בתקופת הברזל ובתקופת האימפריה הרומית.

## שם
הם מוזכרים כאוקסוביון (Ὀξυβίων) על ידי פוליביוס (המאה ה-2 לפנה"ס) ועל ידי סטראבון (תחילת המאה ה-1 לספירה), וכ-Oxubi על ידי פליניוס הזקן (המאה ה-1 לספירה). הבלשנית פטריציה דה ברנרדו שטמפל  הציעה לפרש את השם האתני אוקסובי כ"תושבי מקום גבוה" או כ"קוטלי השוורים", מהשורש הקלטי oxso - (שור) או uxso - (גבוה) . לדבריה, שמות שבטיים קלטיים כאלה מרמזים על כך שלדיאלקט הקלטו-ליגורי היה תפקיד חשוב בין השפות שדוברו בליגוריה העתיקה.

## גאוגרפיה
שבט האוקסיבי שכן על חוף הים התיכון. הטריטוריה שלהם הייתה ממוקמת מזרחית לסואלטרי והוורוקיני, ומזרחית ל-Deciates (ליד הוודיאנטי) או מערבית להם (ליד נהר Argens במאסיף דה ל'אסטרל). 

מיקומו המדויק של נמל הים של האוקסיבי, ששמו אגיטנה והיה ממוקם מערבית לנהר אפרו, נמצא בוויכוח. ההצעות הפופולריות ביותר הן טאול-סור-מר  עם נהר סיאן), מערבית לדקיאטס, או קאן-סור-מר (עם נהר קאן), מזרחית לדקיאטס. 

לפי ההיסטוריון גיא בארוול, האוקסיבי היו חלק מהקונפדרציה הסלובית. 

## היסטוריה
בשנת 155 לפני הספירה צרו הליגורים על המושבות המסאליות (מרסיי העתיקה) של ניקאה (ניס) ואנטיפוליס (אנטיב), מה שגרם לרומאים לשלוח לאזור את הלגאטים (שליחים) פלמיניוס, פופיליוס לאנאס ולוקיוס פופיוס. האוקסיבי ניסו למנוע מהם לנחות בשטחם באגיטנה, אך משגילו שפלמיניוס כבר עשה זאת, הם פצעו אותו, הרגו שניים ממשרתיו והסיעו את השאר בחזרה לים. לשמע התקרית, הסנאט הרומי שיגר צבא בפיקודו של הקונסול קווינטוס אופימיוס. הם כבשו תחילה את איגיטנה בהסתערות, מכרו את התושבים לעבדות ושלחו את המנהיגים לרומא. האוקסיבי אז אספו כוח, כדי לתקוף את הרומאים ולבסוף הצטרפו אליהם גם ה-Deciates. לאחר התבוסה הליגורית, קווינטוס אופימיוס העניק חלק גדול מהשטח שלהם למאסליה. 
## לקריאה נוספת

*
*
* קוסון, פייר (1995) *Civitas Antipolitana: Histoire du Municipe Romain d'Antipolis* . נחמד, סר עורך.<span dir="ltr">2-86410-219-6</span>ISBN 

## ביבליוגרפיה

*
*
*
*
*
*

## הערות שוליים

קטגוריה:עמים קדומים באיטליה
אינטימילי

ה**אינטימילי** (בלטינית: **Intimilii** או **Intemelii**) היו שבט ליגורי ששכן על חוף הים התיכון, סביב ונטימיליה של ימינו, בתקופת הברזל ובתקופת האימפריה הרומית.

## שם
הם מוזכרים כ-Intimilii על ידי מרקוס קאליוס רופוס  (49 לפנה"ס), Intemelii על ידי טיטוס ליוויוס (סוף המאה ה-1 לפנה"ס), וכ-Intimélio (Ἰντεμέλιοι) מאת סטראבון (תחילת המאה ה-1 לספירה).

העיר המודרנית ונטימיליה, שמתועדת כ-oppidum Albu Intimilium על ידי פליניוס הזקן (המאה ה-1 לספירה) וכ-Albion Intemélion (Ἄλβιον Ἰντεμέλιον) על ידי סטראבון, נקראת על שם השבט הליגורי.

נראה שהשם האתני Intimilii הוא ממקור הודו-אירופי. הבלשנית פטריציה דה ברנרדו סטמפל הציעה לפרש את העיירה הראשית שלהם, Album Intimilium, כנובעת מ-Albion Vindi-mell-ion קודם לכן (עיירת הגבעה הלבנה).

## גאוגרפיה
ממוזער| התיאטרון הרומי של אינטימיליום.
האינטמלי שכנו על חוף הים התיכון, מזרחית למונט אגל סביב העיירה אלבום אינטימיליום (ונטימיליה המודרנית). הטריטוריה שלהם הייתה ממוקמת מזרחית לוודיאנטי, מערבית לאינגאוני, ודרומית לאפאנטרי.

העיר הראשית שלהם הייתה ידועה בשם Album (או Albium) Intimilium, ומאוחר יותר בשם Albintimilium. הוזכר כאופידום על ידי פליניוס וכמוניקיפיום על ידי טקיטוס, היישוב נהרס על ידי תומכי אותו בשנת 69 לספירה.

## היסטוריה
בשנת 180 לפני הספירה, הקונסול Aulus Postumius Albinus, לאחר שהביס את הליגורים הסמוכים להרים, שלח ספינות לתור אחר חופי האינטמלי והאינגאוני, מה שמרמז שהם נחשבו כשבט עוין על ידי רומא באותה תקופה.

במרץ 49 לפנה"ס, במהלך מלחמת האזרחים של יוליוס קיסר, דיווח קייליוס רופוס לחברו מרקוס טוליוס קיקרו שדמטריוס, מפקד חיל מצב מצבאו של גנאיוס פומפיוס מגנוס, שוחד על ידי פלג אחד מבין האינטימילי כדי לרצוח את הבכיר המקומי והמארח לשעבר של קיסר בשם דומיטיוס. אנשי אינטימיליום לקחו את הנשק וקאליוס נאלץ לבוא לשם עם כמה קבוצות דרך השלג, כדי להחזיר את הסדר על כנו.

## לקריאה נוספת


*
*
*

## ביבליוגרפיה


*
*
* 
*
*
*


## הערות שוליים

קטגוריה:ליגוריה
קטגוריה:עמים קדומים באיטליה
גריגורי דימשיץ

**גריגורי מוישביץ דימשיץ** (ברוסית: **Григорий Моисеевич Дымшиц**; נולד ב-2 במרץ 1943) הוא ביולוג סובייטי-רוסי ממוצא יהודי. הוא התמחה בביולוגיה מולקולרית
## קורות חיים
גריגורי דימשיץ נולד בנובוסיבירסק למשפחה יהודית. אביו היה מתכנן ראשי של מפעל לייצור מטוסים ואמו רופאה.

לאחר סיום בית ספר דימשיץ החל בשנת 1961 ללמוד ביולוגיה באוניברסיטת נובוסיבירסק אותה סיים בשנת 1966. לאחר סיום הלימודים הוא נותר באוניברסיטה ללימודי תואר שלישי אותם סיים בשנת 1971.

בשנת 1986 דימשיץ החל במקביל לעבודה באוניברסיטה לעבוד במכון לגנטיקה של אקדיה למדעים של ברית המועצות.

בשנת 1992 דימשיץ סיים עבודת פוסט-דוקטורט ובשנת 1993 מונה לפרופסור. בשנת 2001 הוא מונה לראש קתדרה.

מחקרים של דימשיץ התמקדו בחקר דנ"א. בין היתר הוא פיתח שיטות לחקר סיבות למחלות שונות והשפעת שינויים בדנ"א על פיתוח מחלות.

גריגורי דימשיץ כתב כ-250 מאמרים מדעיים ושני ספרים. הוא היה שותף לכתיבה ועורך של חמישה ספרי לימוד בנושא ביולוגיה.

פרש לגמלאות בשנת 2012.

## קישורים חיצוניים

* ביוגרפיה 
* פרסומים של דימשיץ

קטגוריה:ביולוגים יהודים
קטגוריה:ביולוגים רוסים
קטגוריה:מדענים יהודים סובייטים
קטגוריה:מחברי ספרי לימוד
קטגוריה:סובייטים שנולדו ב-1943
אינגה טיסלר

**אינגה טיסלר** (באסטונית: **Inga Tislar**; נולדה ב-26 באפריל 1996), ידועה בשמה הפרטי בלבד, היא זמרת אסטונית.

## ביוגרפיה
בשנת 2008 סיימה את לימודיה בבית הספר למוזיקה על שם גאורג אוצה בטאלין. היא התמחתה במגמת מוזיקת דאנס. בשנת 2015 סיימה את לימודיה בבית הספר הצרפתי בעיר.

בשנת 2019 התחרתה בקדם האסטוני לאירוויזיון 2019, *Eesti Laul 2019*, יחד עם לומברב. הם הגיעו למקום החמישי עם השיר "Milline päev". טיסלר השתתפה גם בקדם של 2020, עם השיר "Right Time". בנובמבר 2023 נמנתה בין המשתתפים בקדם האסטוני לאירוויזיון 2024, *Eesti Laul 2024*, עם השיר "No Dog on a Leash". היא השתתפה בחצי הגמר הראשון, וכשלה בניסיון להעפיל לגמר.

## קישורים חיצוניים

## הערות שוליים

קטגוריה:זמרות אסטוניות
קטגוריה:משתתפי אסטי לאול
קטגוריה:ילידות 1996
קופה אמריקה 2028

**קופה אמריקה 2028** (בספרדית: **Copa América de 2028**) יהיה הטורניר ה-49 של קופה אמריקה, גביע אליפות אמריקה הדרומית לנבחרות בכדורגל המאורגן על ידי CONMEBOL.

## מארחת
המארחת של קופה אמריקה 2028 טרם הוכרזה, אך מועמדות פוטנציאליות הן אקוודור, שלפי מחזור האירוח הישן של CONMEBOL אמורה לארח את הטורניר, ארצות הברית, שאירחה גם את קופה אמריקה 2024 ולפי דיווחים פדרציית הכדורגל שלה מחזיקה בחוזה עם CONMEBOL לאירוח הטורניר גם ב-2028, ואורוגוואי, ארגנטינה ופרגוואי שעשויות לארח את הטורניר כהכנה למשחקי הפתיחה של מונדיאל 2030 שיתקיימו במדינות אלו.

## נבחרות
כל עשר נבחרות הכדורגל הלאומיות של CONMEBOL ישתתפו בטורניר, לצד נבחרות נוספות מקונפדרציות אחרות שעשויות להצטרף.
*
*
*
*
*
*
*
*
*
*

## הערות שוליים

קטגוריה:קופה אמריקה
קטגוריה:תחרויות כדורגל ב-2028
ילדים יוצרים סרטים

**ילדים יוצרים סרטים** הייתה סדרת טלוויזיה ששודרה בשנים 2000 עד 2016 בערוץ הילדים. יוצר הסדרה הוא ציון רובין והבמאי ברוב העונות הוא רן מגר. כיום עונות 2000–2010 של הסדרה ניתנות לצפייה דרך שירות הצפייה BIGI של ערוץ הילדים.

## רקע ומבנה
הסדרה נוצרה כפרויקט משותף לערוץ הילדים ולעמותת להב NPA, שהייתה אמונה על קידום ערכים בקהילות באמצעות קולנוע. התסריטים נשלחו על ידי תלמידי כיתות ה'– ח' מבתי ספר בכל רחבי הארץ, ונבחרו מהם להפקה כ-6 בכל עונה על ידי עמותת להב. התסריטים שנבחרו עובדו ולאחר מכן הופקו על ידי התלמידים בשיתוך וליווי של אנשי מקצוע מהעמותה (במאים, תסריטאים, עורכים ועוד).

במשך השנים הופקו 15 עונות לסדרה, עם כ-6 פרקים בכל עונה.

בשנת 2002 ו-2003 זכו הסרטים "עוברים" ו"הסוד של מירי", בהתאמה, בפרס "אונסקו ע"ש פליני", לסרט החברתי הטוב יותר.

## רשימת פרקים

## קישורים חיצוניים
* 

## הערות שוליים

קטגוריה:ערוץ הילדים
קטגוריה:ערוץ הילדים: תוכניות וסדרות
קטגוריה:סדרות טלוויזיה ישראליות לילדים
קטגוריה:סדרות טלוויזיה ישראליות שעלו לשידור בשנת 2000
קטגוריה:BIGI: תוכניות וסדרות
Artificial Paradise

***Artificial Paradise*** הוא אלבום האולפן השישי של הלהקה האמריקאית ואן ריפאבליק. האלבום יצא לאור ב-12 ביולי 2024, על ידי חברות התקליטים אינטרסקופ רקורדס ומוזלי מיוזיק גרופ.

## רשימת רצועות

## מיקומי שיא

### מצעדי סוף שנה

## היסטוריית יציאות לאור

## קישורים חיצוניים

## הערות שוליים

קטגוריה:אלבומי ואן ריפאבליק
קטגוריה:אלבומים באנגלית
קטגוריה:אלבומי חברת אינטרסקופ רקורדס
הרפתקאות פרז ופניני השיניים

**הרפתקאות פרז ופניני השיניים** (בספרדית: **El Ratón Pérez**, באנגלית: **The Hairy Tooth Fairy**) הוא סרט קולנוע ספרדי-ארגנטינאי משנת 2006. הסרט משלב הנפשה ולייב אקשן.

בשנת 2008 יצא לסרט המשכון בשם "הרפתקאות פרז ופניני השיניים 2".

## תקציר העלילה
לוסיה הקטנה מאבדת את אחת משיניה, אביה מספר לה שפיית השיניים תבוא לאסוף אותה ותשאיר במקומה כסף. אך אף אחד לא מצפה שפיית השיניים היא עכבר חביב בשם פרז. 
פרז חי בספינה נטושה יחד עם מאות עכברים אחרים. העכברים עמלים יום וליל בצחצוח השיניים שהוא מביא לספינה כדי להפוך אותן לפנינים יקרות. בעוד פרז מתקרב אל יעדו כדי לבצע את המוטל עליו, חוטפים אותו קבוצת בריונים מרשעים הזוממים להשתלט על הספינה שלו ועל אוסף הפנינים היקר שהיא מכילה. למזלו של פרז, לוסיה הקטנה תבוא לעזרתו.

## מדבבים בעברית
*מולי שולמן - פרז / גורדו
*מאיה מיטלפונקט - לוסי
*לורן סביר - רמירו
*מתי אטלס - סנטיאגו / רוק / שומר
*מיה בכר - פילאר / סבתא
*ענבל לורי - גברת עכברה / רוזנת / מורה / סמנתה
*דן קיזלר - מר מוריאנטס / עכברים
*ניב קייקוב - פיפו
*אריאל קוזלובסקי - רב חובל צ'ייסטר

## קישורים חיצוניים

*

קטגוריה:סרטי הנפשה ספרדיים
קטגוריה:סרטי 2006
קטגוריה:סרטים ארגנטינאיים
קטגוריה:סרטים ספרדיים
קטגוריה:סרטים מצוירים למחצה
קטגוריה:סרטי אנימציה ממוחשבת
בית הקברות הצבאי הבריטי ביער רייכסואלד

250px|ממוזער|שמאל|השלט בכניסה לבית הקברות
**בית הקברות הצבאי הבריטי ביער רייכסואלד** (באנגלית: **Reichswald Forest War Cemetery**) הוא בית קברות צבאי של האימפריה הבריטית השוכן ביער רייכסואלד שבגרמניה. הוא הגדול מסוגו בגרמניה ומן הגדולים באירופה. טמונים בו 7,672 חללים שנפלו במלחמת העולם השנייה.

## היסטוריה
בית הקברות הוקם לאחר מלחמת העולם השנייה. מקומו נקבע בשל הקרבות המרים שניטשו בראשית 1945 ביער רייכסואלד השוכן על גבול גרמניה-הולנד בין כוחות בריטים וקנדים לבין כוחות גרמנים.

האתר נקבע כבית קברות מאסף, והועברו אליו לקבורה חללים שנטמנו במקור באתרים רבים ושונים בגרמניה. חלקם היו חללי הקרבות ביער או חללי המבצעים לצליחת הריין ב-1945, לרבות מבצע נבחרת. רבים אחרים היו אנשי צוות אוויר שניספו במהלך המתקפה האווירית על גרמניה בשנות המלחמה המוקדמות.

## בית הקברות
בית הקברות הוא מתחם מלבני ארוך, השוכן בליבו של היער ולצד אחת מהדרכים הראשיות העוברות בו. הוא מוקף עצים. במרכז צלעו הארוכה הפונה לכביש נקבע שער הכניסה למתחם, המסומן בעמודים גבוהים. לצד השער ניצבים שני ביתנים קישוטיים מאבן אפורה. מבנים קישוטיים נוספים ממוקמים ברחבי בית הקברות.

בקו אחד עם השער ניצבים צלב ההקרבה ומצבת הזיכרון, שממוקמת במרכזו של בית הקברות. שורות המצבות מתמשכות לאורך צלעותיו הארוכות של המתחם.

שטח בית הקברות נטוע דשא ועצים מסוגים שונים ניצבים בו.

בית הקברות תוכנן על ידי האדריכל הבריטי פיליפ הפוורת' (Philip Hepworth). הוא נבנה ומתוחזק על ידי ועדת חבר העמים לקברי מלחמה.

## החללים בבית הקברות
החללים הטמונים בבית הקברות היו בני עשרה לאומים שונים: 6,264 בריטים, 705 קנדים, 327 אוסטרלים, 127 ניו זילנדים, 72 פולנים, ואחד מכל אחת מהארצות הבאות: דרום אפריקה, ארצות הברית, בלגיה, הולנד ונורווגיה.

176 (או 172) מן החללים הטמונים באתר הם אלמונים.

3,915 מן החללים שירתו בחילות האוויר. כמעט כל היתר (למעט כ-20) שירתו בכוחות היבשה.

## קישורים חיצוניים

* בית הקברות באתר ועדת חבר העמים לקברי מלחמה
* בית הקברות, באתר Liberation Route Europe

יער רייכסואלד
בריטי ביער רייכסואלד
קטגוריה:נורדריין-וסטפאליה
טור דה פראנס 2024

**טור דה פראנס 2024** (בצרפתית: **Tour de France 2024**) היה המהדורה ה-111 של הטור דה פראנס, מרוץ האופניים השנתי המתקיים בצרפת. הטור נפתח בפירנצה, איטליה, ב-29 ביוני והסתיים בקטע ה-21 בניס, צרפת, ב-21 ביולי. לראשונה בתולדותיו, המרוץ לא הסתיים בפריז או בקרבתה בשל ההכנות לאולימפיאדת הקיץ 2024 בעיר. טאדיי פוגאצ'אר הסלובני מקבוצת יו. איי. אי. אמירטס (שניצחה בקטגוריית הקבוצות) זכה בהכי הרבה קטעים (6) ובמרוץ כולו, לאחר שהקדים את יונאס וינגגור הדני ב-6 דקות ו-17 שניות. ביניאם גירמאי האריתריאי זכה בקטגוריית הנקודות, ריצ'רד קאראפאס האקוודורי זכה בקטגוריות הרוכב ההתקפי וההרים ורמקו אוונפול הבלגי זכה בקטגוריית הרוכב הצעיר.

במהלך המרוץ זכה מארק קוונדיש הבריטי בקטע ה-35 בקריירה שלו בטור, ושבר את שיאו של אדי מרקס הבלגי שזכה ב-34 קטעים.

## קבוצות
22 קבוצות אופניים משתתפות בטור. כל 18 קבוצות ה-UCI World Tour הוזמנו אוטומטית, ואליהן הצטרפו 4 קבוצות UCI ProSeries: שתי הקבוצות המדורגות ראשונות בשנת 2023, לוטו–דסטני וישראל - פרמייר טק, יחד עם  וטוטאל אנרג'יס  שנבחרו על ידי ארגון אמאורי שמארגן את הטור. הקבוצות הוכרזו ב-18 בינואר 2024.

### UCI WorldTeams

### UCI ProTeams
*ישראל - פרמייר טק
*לוטו–דסטני
*קבוצת טוטאל אנרז'י
*קבוצת Uno-X Pro

## מסלול ושלבים
לראשונה בהיסטוריה אירחה איטליה את ה-, הקטע הראשון בטור, לרגל 100 שנים לניצחונו של אוטביו בוטקיה, האיטלקי הראשון שזכה בטור, ב-1924. המסלול עבר גם בסן מרינו, מה שהפך אותה למדינה ה-14 המארחת קטע בטור. כמו כן, לראשונה בתולדותיו, הטור לא הסתיים בפריז בשל ההכנות למשחקים האולימפיים והפראלימפיים בעיר שיחלו ב-26 ביולי. במקום זאת הסתיים הטור בניס עם מרוץ נגד השעון – הפעם הראשונה מאז 1989 שהמרוץ מסתיים בקטע כזה.

## מובילי הקטגוריות

## קישורים חיצוניים

## הערות שוליים

קטגוריה:2024 בספורט
קטגוריה:2024 בצרפת
קטגוריה:טור דה פראנס
קטגוריה:פירנצה: ספורט
קטגוריה:תחרויות ספורט בצרפת
קטגוריה:תחרויות ספורט באיטליה
קטגוריה:ניס: ספורט
Storm Shadow (טיל)

**Storm Shadow** (באנגלית: **Storm Shadow** בצרפתית**: ''Système de Croisière Autonome à Longue Portée – Emploi Général**'') הוא טיל שיוט ארוך טווח בריטי-צרפתי, בעל יכולות תמרון גבוהות בגובה נמוך (כ-100 מטר), המיועד לתקיפות עומק נגד מטרות בעלות ערך גבוה קבועות או נייחות. הטיל פותח בשיתוף פעולה צרפתי-בריטי מאז 1994 על ידי Matra ובריטיש אירוספייס, וכיום מיוצר על ידי MBDA.

הטיל נחשב לטיל מתקדם ביותר מסוגו ובעל יכולות תמרון גבוהות המאפשרות לו להימנע ממערכות הגנה אווירית. הוא מצויד במערכת הנחיה משולבת הכוללת ניווט אינרציאלי, תיאום תמונה ו-GPS, המאפשרת לו לפגוע במטרה בדיוק רב.

הטיל נכנס לשירות בשנת 2003 בחיל האוויר המלכותי הבריטי וחיל האוויר של צרפת, ושימש במלחמות עיראק, ובתקיפה הצבאית הבין-לאומית בלוב נגד משטר מועמר קדאפי.

במאי 2023 דווח ב-CNN כי בריטניה סיפקה לאוקראינה טיל מסוג Storm Shadow. ביולי 2024 דווח בבלומברג כי קיר סטארמר, ראש ממשלת בריטניה, רמז כי אוקראינה יכולה להשתמש בטילי Storm Shadow לפגיעה במטרות צבאיות בעומק רוסיה.

## קישורים חיצוניים

## הערות שוליים

קטגוריה:טילי שיוט
צ'ן ג'ינגרון

**צ'ן ג'ינגרון** (בסינית: **陳景潤**, באנגלית: **Chen Jingrun**, ידוע גם בשם **ג'ינג-רון צ'ן**; 22 במאי 1933 – 19 במרץ 1996) היה מתמטיקאי סיני שתרם תרומה משמעותית לתורת המספרים הכוללת את  והמושג .

## חיים וקריירה
צ'ן היה הבן השלישי במשפחה גדולה מפוג'ואו, פוג'יין, סין. אביו היה עובד דואר. צ'ן סיים את לימודיו במחלקה למתמטיקה של אוניברסיטת שיאמן  ב-1953. היועץ שלו ב היה .

עבודתו על השערת המספרים הראשוניים התאומים, הבעיה של וורינג, השערת גולדבך והשערת לז'נדר הובילה להתקדמות בתורת המספרים האנליטית. במאמר משנת 1966 הוא הוכיח את מה שנקרא כיום  : כל מספר זוגי גדול מספיק הוא סכום של שני מספרים ראשוניים, או של מספר ראשוני ומספר ; למשל, 100 = 23 + 7·11. זו אחת התוצאות הקרובות ביותר להשערת גולדבך, הטוענת שכל מספר זוגי הוא סכום של שני מספרים ראשוניים. באותו המאמר הוא פרסם תוצאה חשובה נוספת: קירוב להשערת המספרים הראשוניים התאומים, המוכיח שלכל מספר שלם זוגי חיובי h, ישנם אינסוף ראשוניים p כך ש-p + h הוא ראשוני או .

כילד הוא סבל ממלחמת סין-יפן, שבעטיה נהרס הרבה מהמחוז שבו גדל והוא היה עד לבריחתם להרים של רבים מהיפנים שיועדו לכליאה במחנות ריכוז. הוא סבל עקב כך מסיוטים כל חייו.

בזמן מהפכת התרבות הוא היה יעד להתקפות רבות, לרבות עינויים. הוא כנראה ניסה גם להתאבד, אך רק נפצע ברגלו. למרות כל זאת הוא התעקש להמשיך במחקר והרחיב את הוכחתו בשנות ה-70. תקופה קשה זו השפיעה לרעה על בריאותו.

לאחר מהפכת התרבות,  כתב ביוגרפיה של צ'ן בשם השערת גולדבך (). היא פורסמה לראשונה ב-People's Literature בינואר 1978, הודפסה מחדש ב"יומון העם" חודש לאחר מכן, והפכה לסנסציה לאומית. צ'ן הפך לשם דבר בסין וקיבל תוך חודשיים שק מלא מכתבי אהבה מכל הארץ.

צ'ן חלה במחלת פרקינסון ונפטר מסיבוכים של דלקת ריאות ב-19 במרץ 1996, בגיל 63.

## פרסים
* פרס מדעי הטבע הלאומי (דרגה הראשונה).
* פרס He-Liang-He-Li.
* פרס הואה לוקנג למתמטיקה.

## מורשת
שמאל|ממוזער|250x250 פיקסלים| הפסל של צ'ן באוניברסיטת שיאמן, סין.
האסטרואיד 7681 צ'נג'ינגרון, שהתגלה ב-1996, נקרא על שמו.

בשנת 1999, סין הנפיקה בול דואר של 80 סנט, שכותרתו *התוצאה הטובה ביותר של השערת גולדבך,* עם צללית של צ'ן ואי השוויון:

: P_x(1, 2) \ge \frac{0.67xC_x}{(\log x)^2}.


כמה פסלים בסין נבנו לזכרו של צ'ן. באוניברסיטת שיאמן, שמותיהם של צ'ן ושל ארבעה מתמטיקאים נוספים - פיטר גוסטב לז'ון דיריכלה, מתי ג'וטילה, יורי ליניק ופאן צ'נגדונג - רשומים בלוח השיש מאחורי הפסל של צ'ן (ראו תמונה).

## עבודות
* J.-R. צ'ן, על ייצוג של מספר שלם זוגי גדול כסכום של ראשוני ומכפלה של שני ראשוניים לכל היותר, Sci. סיניקה 16 (1973), 157–176.
* Chen, JR, "על ייצוג של מספר שלם זוגי גדול כסכום ראשוני והמכפלה של שני ראשוניים לכל היותר". [סינית] J. Kexue Tongbao 17 (1966), 385–386.
* "תורת המספרים הבסיסית"

## קישורים חיצוניים

* 

* Pan Chengdong and Wang Yuan, ''Chen Jingrun: a brief outline of his life and works'', Acta Math. Sinica (NS) '''12''' (1996) 225–233.
* Chen Jingrun at the Mathematics Genealogy Project
* Chen's home page(in Chinese) at the Chinese Institute of Mathematics.


## ביאורים

## הערות שוליים

קטגוריה:חוקרי תורת המספרים
קטגוריה:סינים שנולדו ב-1933
קטגוריה:נפטרים ב-1996
רפאל סנטוס בורה

**רפאל סנטוס בורה** (בספרדית: **Rafael Santos Borré**; נולד ב-15 בספטמבר 1999) הוא כדורגלן קולומביאני המשחק בעמדת החלוץ באינטרנסיונל.

## קריירת מועדונים
בורה התחיל את הקריירה שלו בדפורטיבו קאלי וכבר בגיל 14 עלה לקבוצה הבוגרת וכבש במדיה 14 שערים ב-26 משחקים. ב-28 באוגוסט 2015 חתם באתלטיקו מדריד מליגת העל הספרדית לשש שנים והושאל בחזרה לקאלי.

ב-13 באוגוסט 2016 הושאל לויאריאל. ב-23 בפברואר 2017 כבש את שער הבכורה שלו בקבוצה בניצחון 0-1 נגד רומא במסגרת שמינית גמר הליגה האירופית. ב-1 במרץ כבש צמד תוך 5 דקות בניצחון 1-4 נגד אוססונה.

ב-7 באוגוסט 2017 בורה הושאל לריבר פלייט מליגת העל הארגנטינאית. ב-23 בנובמבר 2019 הבקיע בגמר גביע הליברטדורס בו הפסידה ריבר 2-1 לפלמנגו. עונה לאחר מכן היה מלך שערי הליגה עם 12 שערים ב-20 משחקי ליגה. ב-21 במרץ 2021 הבקיע רביעייה בניצחון 1-4 נגד גודוי קרוס.

ב-5 ביולי 2021 חתם בהעברה חופשית באיינטרכט פרנקפורט מהבונדסליגה. ב-5 במאי 2022 הבקיע בניצחון 0-1 נגד ווסטהאם יונייטד במסגרת חצי גמר הליגה האירופית. בגמר נגד גלאזגו ריינג'רס בורה הבקיע את השער האחרון בדו-קרב בעיטות הכרעה שהביא לקבוצתו את הזכייה בתואר.

ב-1 בספטמבר 2023 הושאל לוורדר ברמן עד לסיום העונה.

ב-17 בינואר 2024 חתם לארבע שנים באינטרנסיונל מליגת העל הברזילאית תמורת כ-5.5 מיליון אירו.

## קריירה בינלאומית
בורה שיחק בצעירותו בנבחרות הצעירות של קולומביה ואף השתתף עימה בגביע העולם בכדורגל עד גיל 20 בשנת 2015.

ב-20 במרץ 2015 זומן לראשונה לנבחרת הבוגרת לקראת משחקי ידידות נגד  ו. ב-6 בספטמבר 2019 ערך את הופעת הבכורה שלו במשחק נגד . 

ב-5 ביוני 2022 הבקיע את שער הבכורה שלו בנבחרת בניצחון 0-1 נגד .

השתתף עם הנבחרת בקופה אמריקה 2021 וקופה אמריקה 2024.

## תארים
; דפורטיבו קאלי
*ליגת העל הקולומביאנית:  (אפרטורה)
*הסופר קאפ הקולומביאני: 

; ריבר פלייט
*קופה ליברטדורס: 
*גביע רקופה סודאמריקנה: 
*גביע ארגנטינה: , 
*הסופר קאפ הארגנטינאי: , 

; איינטרכט פרנקפורט
*הליגה האירופית: 2021/2022

; אישיים
*מלך שערי הקופה קולומביה: 
*מלך שערי גביע העולם למועדונים 2018
*מלך שערי ליגת העל הארגנטינאית: 
*השחקן השנה באמריקה הדרומית: 
*נבחרת העונה בגביע ליברטדורס: 2020
*מלך שערי נבחרת העונה בקופה דה ליגה פרופשיונל: 
*נבחרת העונה ב: 2021/2022

## קישורים חיצוניים

קטגוריה:כדורגלנים קולומביאנים
קטגוריה:חלוצי כדורגל קולומביאנים
קטגוריה:ברנקייה: כדורגלנים
קטגוריה:כדורגלני דפורטיבו קאלי
קטגוריה:כדורגלני אתלטיקו מדריד
קטגוריה:כדורגלני ויאריאל
קטגוריה:כדורגלני ריבר פלייט
קטגוריה:כדורגלני איינטרכט פרנקפורט
קטגוריה:כדורגלני ורדר ברמן
קטגוריה:כדורגלני אינטרנסיונל
קטגוריה:כדורגלני נבחרת קולומביה
קטגוריה:כדורגלני קופה אמריקה 2021
קטגוריה:כדורגלני קופה אמריקה 2024
קטגוריה:ספורטאים זרים בספרד
קטגוריה:ספורטאים זרים בארגנטינה
קטגוריה:ספורטאים זרים בגרמניה
קטגוריה:ספורטאים זרים בברזיל
קטגוריה:קולומביאנים שנולדו ב-1995
Woman's World (שיר של קייטי פרי)

"**Woman's World**" (בעברית: "**עולם נשי**") הוא סינגל שהוקלט על ידי הזמרת האמריקאית קייטי פרי. השיר יצא לאור ב-11 ביולי 2024, על ידי חברת התקליטים קפיטול רקורדס, כסינגל המוביל מתוך אלבום האולפן השביעי שלה, *[[143 (אלבום)|143]]*. השיר קיבל ביקורות קוטלות ברשתות החברתיות ובעיתונות, בעיקר על המסרים השיטחיים ועל שיתוף הפעולה עם המפיק ד"ר דרה.

## רקע והוצאה
ב-17 ביוני 2024, פרסמה פרי טיזר לשיר ברשתות החברתיות, שבו היא מבצעת ליפ סינק למילים. כמו כן היא חשפה את עטיפת הסינגל, שעליה היא מופיעה לבושה במכנסיים "חייזריים" מתכתיים שעיצב עבורה ויקטור קלייבלי, ובחזיית ביקיני לבנה. באותו יום היא הודיעה כי השיר יצא לאור ב-11 ביולי וכי הוא זמין להזמנה מוקדמת ולהורדה מוקדמת דרך אתר האינטרנט שלה ודרך שירותי הזרמת מוזיקה שונים, וכן כי בסמוך אליו יפורסם הווידאו קליפ לשיר. ב-25 ביוני, שבוע לאחר ההכרזה, פרי הגיעה למלון ריץ בפריז לקראת אירוע שבוע האופנה בעיר, בעודה לבושה בשמלה אדומה של בית האופנה בלנסיאגה, שעליה שתי גלימות. על אחת מהן, שאורכה כ-90 מטרים, הודפסו בצבע לבן מילות השיר.

פרי כתבה את השיר יחד עם . הוא הופק על ידי אארון ג'וזף, ד"ר לוק, , .

## וידאו קליפ
הווידאו קליפ ל-"Woman's World" יצא לאור ב-11 ביולי 2024, יחד עם יציאת השיר. הווידאו קליפ מתחיל בעולם של מבט גברי, שבו פרי וקבוצה של רקדניות לבושות בבגדי עבודות בניין חושפניים. הן יוצאות להפסקת שירותים, וחוזרות בעודן רוקדות בסנכרון וחושפות ביקיני מעוטר בסגנון דגל ארצות הברית. בחצי הראשון של הווידאו קליפ, פרי שרה כשהיא לבושה בדמותה של רוזי המסמררת, ומסביבה הרקדניות. הן כולן מסתובבות בין פריטים שיהיו מצויים ב"עולם נשי" כדוגמת ויטמינים לנשים, ויסקי לנשים, וכן מוצרי טיפוח ויופי.

הקליפ נעצר לאחר שפרי נמחצת לפתע על ידי סדן ענק, ומתחילים להופיע על רק מסך מרצד, בזה אחר זה, קטעים המתמקדים בנשים. פרי מתעוררת על חוף ים כשהיא לובשת ביקיני לבן ורגליה ביוניות. היא יוצאת לחקור עידן חדש, שבו נראה שנשים תפסו את הפיקוד. היא מצטרפת ל, אושיית רשת שמשתתפת בקליפ בהופעת קמע, והשתיים מתחילות בנסיעה פרועה. בסיום הקליפ פרי מצלמת סרטון עם אישה נוספת ולאחר מכן מופיעה על הליקופטר כשהיא קוראת "אני קייטי פרי".

## רשימת רצועות
**הורדה דיגיטלית והזרמת מוזיקה**
# "Woman's World" – 2:43
**סינגל 7 אינץ' ותקליטור**
# "Woman's World" – 2:43
# "Woman's World" (Instrumental) – 2:43

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי קייטי פרי
קטגוריה:שירים באנגלית
קטגוריה:שירים שנכתבו על ידי ד"ר לוק
קטגוריה:שירים שנכתבו על ידי קייטי פרי
קטגוריה:שירים עם נושאים פמיניסטיים
קטגוריה:סינגלים בהוצאת קפיטול רקורדס